Motivațiile protestelor din SUA vs Europa: "Vorbim despre un context extrem de nefast".
Protestele din Europa sunt alimentate de prăbuşirea economică. În SUA, motivaţiile au fost epidemia, situaţia economică şi moartea lui G. Floyd. Explozia socială din SUA a venit ca un lucru natural.
De două zile, protestele izbucnite în Statele Unite se aud cu ecou în Europa. Dacă te întrebi care e legătura dintre o manifestaţie la Amsterdam şi un miting în San Francisco, îţi spun că e totul legat de inegalităţi sociale.În Statele Unite, explozia socială a venit ca un lucru natural. “Vorbim despre un context extrem de nefast. Mă refer la trei dimensiuni: criza pandemiei de coronavirus, situaţia economică, cu închideri de afaceri şi şomaj în creştere, sunt peste 40 de milioane de şomeri în Statele Unite, şi dimensiunea prezentă. Într-un context agitat, cu multe nemulţumiri, a apărut scânteia, respectiv abuzul poliţienesc", mai spune Iulian Chifu.